Ethel Barrymore
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Ethel Barrymore var en amerikansk skuespiller. Hun var datter av skuespillerne Maurice Barrymore og Georgiana Drew, søster av skuespillerne Lionel og John Barrymore, og grandtante til filmstjernen Drew Barrymore.
Hun begynte i 1894 ved teateret, og spilte flere store karakterroller. I 1944 gikk hun over til filmen, og vant Oscar-pris for sin birolle i None But The Lonely Heart (1944). Hun spilte også karakterbiroller i filmer som Vindeltrappen (1946, The Spiral Staircase), Portrett av Jennie (1949, Portrait of Jennie) og Pinky - hvit neger (1949, Pinky).Barrymore ble Oscar-nominert for sine biroller i Hitchcocks Sannheten om mrs. Paradine (1947, The Paradine Case) og i Pinky (1949). Hun ga ut selvbiografien Memories i 1956. Les mer i Store norske leksikon Film i USA